O chuego muderno fue creyato en Anglaterra dimpués d'a formación d'a Football Association, qualas reglas de chuego de 1863 son l'alazet d'o esporte en l'actualidat. L'organismo rector d'o fútbol ye a Fédération Internationale de Football Association, más conoixita por o suyo acronimo FIFA. A competición internacional de fútbol más prestichiosa ye a Copa Mundial d'a FIFA, realizata cada quatre anyos.